สังคมข่าวหุ้น
ยังต้องติดตามสถานการณ์ความตึงเครียดระหว่างรัสเซียและยูเครน รวมถึงมาตรการกระตุ้นเศรษฐกิจ และสถานการณ์โควิด-19 ในประเทศ
ยังต้องติดตามสถานการณ์ความตึงเครียดระหว่างรัสเซียและยูเครน รวมถึงมาตรการกระตุ้นเศรษฐกิจ และสถานการณ์โควิด-19 ในประเทศ
21 มี.ค. 2565

ดัชนีตลาดหุ้นไทยปิดที่ระดับ 1,678.51 จุด ลดลง 3.25 จุด มูลค่าการซื้อขาย 98,135.25 ล้านบาท ยังต้องติดตามสถานการณ์ความตึงเครียดระหว่างรัสเซียและยูเครน รวมถึงมาตรการกระตุ้นเศรษฐกิจ และสถานการณ์โควิด-19 ในประเทศ
ACE จ่อชงผู้ถือหุ้น 28 เม.ย.นี้ ออกหุ้นกู้เพิ่มอีก 1.5 หมื่นล้านบาท เป็น 2 หมื่นล้านบาท จากเดิม 5 พันล้านบาท ชูอันดับเครดิตที่ระดับ “BBB+” คาดช่วยเพิ่มโอกาสในการลงทุน และหุ้นกู้มีอัตราดอกเบี้ยคงที่ในระยะยาว อีกทั้งยังเพิ่มความคล่องตัวและมีทางเลือกในการระดมเงินทุนมากขึ้น พร้อมตั้งเป้าปีนี้มีรายได้มากกว่า 6 พันล้านบาท โชว์มีโครงการที่ COD แล้ว 258 เมกะวัตต์ จากที่มีกำลังการผลิตในมือรวม 528 เมกะวัตต์
SPCG เดินหน้าเจรจาสถาบันการเงินลุยโซลาร์อีอีซี 500 เมกะวัตต์ เตรียมนำร่องเฟสแรก 316 เมกะวัตต์ ติดตั้ง 23 จุดใน 3 จังหวัด คือที่ฉะเชิงเทรา-ชลบุรี-ระยอง คาดได้ข้อสรุปเร็ว ๆ นี้ พร้อมตั้งเป้ารายได้ปีนี้ไม่ต่ำกว่า 4.7 พันล้านบาท ขณะเดียวกันยังคงแผนขยายลงทุนทั้งในและต่างประเทศอย่างต่อเนื่อง ปัจจุบันได้มีการพูดคุยกับพันธมิตรเกี่ยวกับการร่วมลงทุน (JV) บ้างแล้ว แต่ยังไม่มีความชัดเจน ส่วนการที่กกพ.ทยอยปรับเพิ่มค่าเอฟที ส่งผลให้ได้รับประโยชน์จากราคาขายที่จะปรับเพิ่มขึ้น รายได้ก็จะเพิ่มขึ้นด้วย
WP ประกาศทิศทางธุรกิจปีนี้ที่มุ่งเน้นการเปลี่ยนผ่านสู่การเติบโตที่ยั่งยืน หรือ Transformation for Sustainable Growth ตั้งเป้ารายได้ปีนี้โต 5% แตะ 1.2 หมื่นล้านบาท มาจากยอดขาย LPG ทั้งในประเทศและส่งออก เพิ่มเป็น 7.65 แสนตัน พร้อมตั้งงบลงทุนปีนี้ 860 ล้านบาท เร่งเพิ่มจุดกระจายสินค้า เดินหน้าธุรกิจโซลาร์รูฟท็อปเพิ่มอีก 20 เมกะวัตต์ จ่อสรุปแผนลงทุนธุรกิจ LNG จัดเป็นอีกหุ้นที่น่าจับตา
UPA ทุ่มงบ 820 ล้านบาท ลุยเหมืองขุดคริปโตฯ ในลาว “กวิน เฉลิมโรจน์” ผู้ช่วยประธานเจ้าหน้าที่บริหาร ระบุการเข้าลงทุนเพิ่มหวังสะท้อนให้เห็นถึงความเชื่อมั่นในธุรกิจ พร้อมลุยติดตั้งเพิ่มอีก 4,000 เครื่อง ภายในเดือน เม.ย.นี้ ตามแผน สามารถรับรู้รายได้ทันทีในไตรมาส 2/2565 แย้มได้สิทธิขยายกำลังการผลิตเพิ่มอีก 20 เมกะวัตต์ มั่นใจผลักดันผลงานปี 2565 โตก้าวกระโดด มองเป็นธุรกิจที่มีความสามารถในการทำกำไรในระดับสูง
ตลาดหลักทรัพย์ฯ ให้ BKD-W2, TVT ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 21 มี.ค.-29 เม.ย. 2565 และให้ GSC ตั้งแต่วันที่ 21 มี.ค.-8 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ NBC ใช้ถึง 23 มี.ค. 2565 RSP ใช้ถึง 24 มี.ค. 2565 UPA, UPA-W2 ใช้ถึง 25 มี.ค. 2565 TRC ใช้ถึง 31 มี.ค. 2565 CHO, SANKO, TCC, TCC-W3, TCC-W4, TCC-W5 ใช้ถึง 1 เม.ย. 2565 และ ETC ใช้ถึง 12 เม.ย. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance ให้ PROEN ใช้ตั้งแต่วันที่ 21 มี.ค.-29 เม.ย. 2565 จากเดิมที่มี MONO ใช้ถึง 21 มี.ค. 2565 BGT ใช้ถึง 31 มี.ค. 2565 MVP, MVP-W1 ใช้ถึง 1 เม.ย. 2565 และ QLT ใช้ถึง 4 เม.ย. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.